*Proiect*

GUVERNUL REPUBLICII MOLDOVA

HOTĂRÂRE

nr. \_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_ 2019

Chișinău

cu privire la transmiterea unui bun imobil

-----------------------------------------------------------

În temeiul art.6 alin.(1) lit. a) și art. 14 alin. (1) lit. b) a Legii nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90-93, art. 401), cu modificările ulterioare, și art.8 alin.(2) a Legii nr. 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările ulterioare, Guvernul

HOTĂRĂŞTE:

1. Se transmite, cu acordul Consiliului raional Anenii Noi, din proprietatea publică a statului, administrarea Ministerului Afacerilor Interne, gestiunea Inspectoratului General pentru Situații de Urgență, în proprietatea publică a raionului Anenii Noi, bunul imobil (construcția), număr cadastral 1001209.051.02, amplasat în orașul Anenii Noi, strada Concelierii Naționale, 40.
2. Inspectoratul General pentru Situații de Urgență al Ministerului Afacerilor Interne în comun cu Consiliul raional Anenii Noi, în termen de 30 zile, vor institui Comisia de transmitere a bunurilor proprietate publică, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901/2015, cu modificările ulterioare.
3. Prezenta hotărâre intră în vigoare la data publicării.

**PRIM-MINISTRU Pavel FILIP**

Contrasemnează:

Ministrul afacerilor interne Alexandru JIZDAN